Zigzaga tigrardeo

La Zigzaga tigrardeo (Zebrilus undulatus) estas specio de birdo de la familio de Ardeedoj, kiu inkludas ankaŭ egretojn kaj botaŭrojn. Ĝi estas membro de la monotipa genro Zebrilus.

 Distribuado 
Ĝi troviĝas en Bolivio, Brazilo, Kolombio, Ekvadoro, Gujanoj, Peruo, kaj Venezuelo. Ties natura habitato estas subtropikaj aŭ tropikaj marĉoj. La Zigzaga tigrardeo estas specio de la tuta Amazona Baseno kaj ĉirkaŭaj teritorioj, nome oriente de Andoj kaj la apudaj areoj de la kvin najbaraj landoj de la okcidenta periferio, nome Kolombio, Venezuelo, Ekvadoro, Peruo, kaj Bolivio. La teritorio ne etendas trans la baseno de la rivero Orinoko de Venezuelo nordokcidente, dum ĉe sudoriento la teritorio ne etendas oriente de la baseno de la Tapajós.

Ĝi vivas surgrunde, borde de riveroj, rojoj kaj diversaj humidejoj en interno de arbaroj,Socoí-zigue-zague; WikiAves. el marnivelo ĝis 800 m de altitudo.El Hococito; Damisela.

 Aspekto 
eta|maldekstre|250ra|Zigzaga tigrardeo
Ĝi estas specio 28 ĝis 30 cm longa kun pezo de 123 gr.Kushlan et al., S. 336 Ne estas seksa duformismo. La dorso estas malhelbruna kun nigreca strieco; la kolo kaj brusto estas brile sablokoloraj. La subaj partoj estas hele sablokoloraj, kun abunda makuleco kaj malhelbruna kaj nigra sur brusto kaj malpli densa makuleco ĉe ventro. Unuarangaj kaj vosto estas nigraj. La vosto havas 10 plumojn.Zigzag Heron (Zebrilus undulatus); Planetofbirds. La akrapinta beko estas flaveca kaj estas hela brido ĉirkaŭokula.

 Manĝo 
Ili manĝas malgrandajn fiŝojn kaj senvertebrulojn kiujn ili trovas ĉe humida grundo, inter la foliaro de la arbaro aŭ ĉirkaŭ la flakoj kotecaj de neprofundaj marĉoj. Ĝi moviĝas saltete.

 Reproduktado 
La nesto estas cirkla platformo neprofunda, ĉirkaŭata de dorna bararo konstruita inter arboj aŭ arbustoj, inter 1 kaj 3 m super akvo. La ino demetas ŝajne nur unu blankan ovon. Tio okazas ĉu izole ĉu ĉe aliaj ardeoj kiaj la Ruĝa tigrardeo.

 Referencoj 

 Literaturo 
 James A. Kushlan & James A. Hancock: Herons. Oxford University Press, 2005, ISBN 0-19-854981-4

 Eksteraj ligiloj 
 Filmetoj de Zigzaga tigrardeo ĉe Internet Bird Collection
 Fotaro de Zigzaga tigrardeo  VIREO Foto-Alta Rez 
 Foto-Alta Rez
 Photo ; Artikolo  sunbirdtours

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Ameriko